Folklorinis metalas

Folklorinis metalas (arba ) – sunkiojo metalo atšaka, išsivysčiusi Europoje, paskutinįjį XX a. dešimtmetį. Kaip jau pats pavadinimas nurodo, šis žanras susidarė sujungus metalo ir tradicinę folklorinę muziką. Šis metalas pasižymi plačiu liaudies instrumentų naudojimu, bei neretai ir tradiciniu (etniniu) dainavimo stiliumi.

Patys pirmieji folklorinio metalo atstovai buvo Anglijos grupė Skyclad. Jų debiutinis albumas The Wayward Sons of Mother Earth išleistas 1990 m. Iki 1994–1995 m. atsirado tik pavienės grupės, grojančios šiuo stiliumi. Tarp ankstyvųjų grupių paminėtina airių grupė Cruachan, Izraelio grupė Orphaned Land ir vokiečių grupė Subway to Sally; kiekviena iš jų išvystė skirtingas regionines folklorinio metalo variacijas – keltišką metalą, rytų metalą ir viduramžių metalą. Nepaisant šių grupių indėlio, šis žanras pirmąjį gyvavimo dešimtmetį nebuvo ypač populiarus. Tikroji folklorinio metalo banga prasidėjo po 2000 m., daugiausia Suomijos grupių, tokių kaip Finntroll, Ensiferum, Korpiklaani, Turisas ir Moonsorrow dėka.

Folklorinis metalas pasižymi savo įvairove, kadangi derinamas su įvairiomis metalo atšakomis, o skirtingų tautų folklorinė muzika skiriasi. Šio žanro grupės naudoja įvairius muzikos instrumentus, todėl jas paprastai sudaro nemažai narių (šeši ar daugiau). Keletas grupių naudoja klavišinius instrumentus, kad susimuiluotų folklorinius garsus. Dainų eilių įprasta tematika – pagonybė, gamta, fantastika, mitologija, istorija.

Istorija

Kilmė 

Anglijos grupė Skyclad susikūrė 1990 m. kuomet vokalistas Martin Walkyier paliko buvusią grupę Sabbat. Skyclad savo karjerą pradėjo kaip thrash metal grupė, bet Mike Evans dėka pradėjo naudoti smuikus, kurių garsai girdimi kelete debiutinio albumo The Wayward Sons of Mother Earth kūrinių Eduardo Rivadavia iš Allmusic šį albumą įvertino kaip ambicingą ir novatorišką Šio albumo daina „The Widdershins Jig“ išskirta kaip „ypač reikšminga“. Skyclad sudėtį papildžius pastoviam smuikininkui grupės kūryboje paplito džigo stiliaus muzika ir pastebimas smuiko braižas tarp įprastų gitarų ritmų, būdingų daugeliui roko grupių. Skyclad nuo to laiko laikomi folklorinio metalo stiliaus kūrėjais ir pionieriais.

Net ir pasitraukus Martin Walkyier 2001 m., Skyclad išlieka aktyvia folklorinio metalo grupe, grojančia ja beveik du dešimtmečius nuo savo įsikūrimo. Priešingai jiems, Portugalijos grupė Moonspell šiuo stiliumi grojo trumpą laikotarpį. 1994 m. jie išleido EP Under the Moonspell, kuriame buvo folklorinės ir Artimųjų Rytų muzikos elementų. Tačiau išleidę debiutinį savo albumą Wolfheart Moonspell pasuko link gotikinio metalo ir netrukus tapo vienais pagrindinių gotikinės scenos atlikėjų Europoje.

Kiti ankstyvieji folklorinio metalo atikėjai – suomių grupė Amorphis. Ji susikūrė 1990 m., o po metų išleido debiutinį albumą The Karelian Isthmus. 1994 m. išleistame antrajame albume Tales from the Thousand Lakes taip pat jaučiama tradicinės suomių muzikos įtaka. " Vėliau grupės kūryba keitėsi link progresyvaus metalo.

Regioninės variacijos 

1994–1995 m. išsiskyrė trys folklorinio metalo regioninės variacijos.

Rytietiškas metalas 

Progresyvaus metalo grupė Orphaned Land susikūrė 1991 m. Izraelyje. 1993 m. jie išleido demo albumą The Beloved’s Cry, kuris susilaukė žiniasklaidos dėmesio dėl savo neįprastos stilistikos 1994 m. grupė išleido savo debiutinį albumą Sahara Orphaned Land jaučiami ryškūs Artimųjų Rytų muzikos elementai atkeliavę iš žydų ir arabų liaudies muzikos. Šis neįprastas ir unikalus Orphaned Land stilius pavadintas rytietišku metalu (oriental metal).

1993 m. Jeruzalėje susikūrė antikrikčioniška grupė Melechesh. „ Savo kūrybą Melechesh pradėjo nuo black metalo, tačiau 1996 m. išleistame EP The Siege of Lachish suskambo folkloriniu elementų turinti muzika. Vėlesnėje kūryboje grupė pradėjo jungti black, death ir thrash metalą su impresyviomis Artimųjų Rytų melodijomis ir vokalais“ Kita rytietiško metalo grupė Distorted susikūrė 1996 m. ir tapo pirmąja moteriško vokalo metalo grupe Izraelyje.

Viduramžių metalas 

Rytų Vokietijos grupė Subway to Sally susikūrė 1992 m. kaip folkroko grupė, dainuojanti angliškai bei įtraukianti škotų ir airių muzikos motyvus. Su antruoju albumu MCMXCV, išleistu 1995 m., grupė pasuko link labiau tautinių tradicijų ir pradėjo dainuoti vokiškai. Dėl Skyclad įtakos, Subway to Sally pradėjo groti hard roką ir sunkųjį metalą, praturtintą viduramžiškų instrumentų, tokių kaip dūdmaišis, ryla, liutnia, mandolina, fleita garsais bei romantinės-simbolinės vokiečių poezijos eilėmis. Susilaukusi didelio pasisekimo Vokietijoje, nuo to laiko grupė laikoma viduramžiško roko/metalo pradininke. "

Vokietijoje palaipsniui pradėjo formuotis tokios muzikos scena. 1996 m. Berlyne susikūrusi grupė In Extremo taip pat pradėjo sėkmingą karjerą, pradėjusi derinti metalą su viduramžiškais insrumentais, tokiais kaip škotiški dūdmaišiai. Taip pat komerciškai sėkiminiga ir Bavarijoje susikūrusi grupė Schandmaul, save tituluojanti šių laikų menestreliais. Jie taip pat savo muzikiname arsenale naudoja dūdmaišius, rylas, smuikus, mandolinas.

Keltiškas metalas 

Airių grupė Cruachan 1992 m. įkurta jos gitaristo Keith Fay. Pirmąjį savo demo albumą išleido 1993 m. Įkvėptas Skyclad kūrybos Fay pabandė sujungti black metalą su airių liaudies muzika. Debiutinis albumas Tuatha Na Gael buvo išleistas 1995 m., o grupė įvardinta, kaip atlikusi didelį darbą, išplėsdama folklorinio metalo žanrą. Ši Cruachan sudaryta keltiškos muzikos ir metalo kombinacija dabar žinoma kaip keltiškas metalas.

Lygiagrečiai su Cruachan kita airių black metalo grupė Primordial 1993 m. taip pat išleido demo albumą su keltų folkoro motyvais. " Kitos iš ankstyvųjų keltiško metalo grupių yra Geasa ir Waylander, abi savo pimuosius demo albumus išleido 1995 m.

Vystymasis 

Nuo paskuiniojo XX a. dešimtmečio vidurio kitos grupės palaipsniui taip pat ėmė kombinuoti metalą su folklorine muzika. Storm buvo trumpai gyvavusi Norvegijos metalo grupė, kurią sudarė Fenriz, Sigurd Wongraven ir Kari Rueslåtten atitinkamai iš black metal grupių Darkthrone, Satyricon ir doom metal grupės The 3rd and the Mortal. Jų 1995 m. išleistame vieninteliame albume Nordavind buvo naudojama klavišinių instrumentų muzika, siekiant imituoti folklorinės muzikos garsus. Vokiečių grupė Empyrium taip pat sintezatoriais ir gitaromis kūrė tamsiojo folkloro black metalo muziką, kurią įrašė 1996 m. debiutiname albume A Wintersunset.

1996 m. startavo instrumentalisto Vratyas Vakyas black metalo projektas iš Vokietijos Falkenbach. Savo kūryboje jis jungė vikingų metalą, klavišinių garsus ir liaudies muzikos elementus. Šią muziką taip pat pradėjo groti tokios grupės kaip Windir, Månegarm ir Thyrfing.

Prieš daugumą folklorinio metalo grupių, jau 1989 m. susikūrė ispanų grupė Mägo de Oz, o savo debiutinį albumą išleido 1994 m. Savo sudėtyje turėdama 9 narius, tarp jų smuikininką ir fleitininką grupė palaipsniui perėjo prie power metalo ir keltiško skambesio folk metalo derinio. Grupė sulaukė didelio populiarumo Ispanijoje ir Pietų Amerikoje. JAV grupė The Lord Weird Slough Feg iš Pensilvanijos, susikūrusi dar prieš 1990 m. taip pat išvystė unikalų tradicinio, power ir folklorinio metalo derinį.

Moravijoje 1995 m. susibūrė doom metalo grupė Silent Stream of Godless Elegy, kuri pasitelkusi smuikus ir violončeles pradėjo kurti pagoniškos tematikos muziką. " Su savo antruoju albumu Behind the Shadows, išleistu 1998 m. grupės muzikoje atsirado pastebima folkloro įtaka.

Proveržis 

Folklorinio metalo žanras dramatiškai išplito prasidėjus naujam tūkstantmečiui. Šio proveržio priekyje atsidūrė suomių grupė Finntroll. Grupė susikūrė 1997 m., kitais metais išleido demo albumą, o 1999 m. debiutinį albumą Midnattens Widunder. Dauguma grupės dainų atliekamos išskirtinai švedų, o ne suomių kalba, kadangi ši kalba labiau siejiama su troliais, kurie yra daugelio Finntroll grupės dainų pagrindiniai veikėjai Finntroll atliko inovatyvų darbą sujungdami black metalą su suomių polka, vadinama humpa. Šis neįprastas polkos ir ekstremalaus metalo darinys buvo sutiktas kritikų prieštaringai: Andy Hinds iš Allmusic teigė, kad polka daro grėsmę death metalo grupės stiliui, tuo tarpu Alex Henderson grupės stilių įvardino kaip solidų ir priimtiną klausytojams, su ironijos ir humoro doze

Finntroll antrasis albumas Jaktens Tid, išleistas 2001 m. Suomijos topuose užėmė aukštas vietas. Dalis šio albumo dainų atliktos kitos suomių grupės Korpiklaani vokalisto Jonne Järvelä. Tuo tarpu, kai dauguma folklorinio metalo grupių susidarė ir įprasto etal grupių, kurios vėliau pridėdavo folk elementus, Korpiklaani savo karjerą pradėjo kaip folkloro grupė, palaipsniui įvedusi į savo kūrybą metalą. Korpiklaani šaknys – samių folklorinės muzikos grupė Shamaani Duo,, susikūrusi 1993 m. Šis kolektyvas išledo vieną folklorinės muzikos albumą, o vėliau Jonne Järvelä iš Shamaani Duo subūrė grupę Shaman. Ši grupė išleido du albumus 1999 ir 2001 m., kol galiausiai pervadinta į Korpiklaani. Kartu su vardo keitimu pakito ir grupės stilius: atsisakyta yoik vokalų ir samių kalbos, dalį liaudies instrumentų pakeitė sintezatorius. Jonne Järvelä teigimu, Finntroll juos paskatino pradėti kurti folkorinį metalą.

Korpiklaani naudoja eilę įvairiausių liaudies instrumentų, tuo tarpu Finntroll groja suomių liaudies melodijas klavišiniais instrumentais.Finntroll klavišininkas Henri Sorvali taip pat groja ir kitoje suomių folklorinio metalo grupėje Moonsorrow, kurią 1995 m. subūrė Henri pusbrolis Ville Sorvali. Grupė išleido du demo albumus 1997 ir 1999 m., o 2001 m. – debiutinį albumą Suden Uni. Moonsorrow derina folklorinį metalą su vikingų metalu jungdami tradicinę suomių muziką su simfoninėmis aranžuotėmis, būdingomis vikingų metalo grupėms, kaip Bathory ir Enslaved. " Folklorinės muzikos naudojimas metalo scenoje Suomijoje tapo naujausia mada, todėl amžių sandūroje susikūrė nemažai folkorinio metalo grupių, pavyzdžiui, Cadacross, Ensiferum vėliau Turisas ir Wintersun. Ensiferum pasiekė Suomijos topų viršūnes 2007 m. su singlu „One More Magic Potion“. Finntroll, Korpiklaani, Moonsorrow ir Turisas taip pat Suomijos topuose užima aukštas pozicijas.

Folklorinis metalas nėra retas ir kitose Skandinavijos valstybėse. Iš tokių Švedijos grupių paminėtinos Thyrfing, Månegarm, Otyg ir Vintersorg; Norvegijoje – Storm and Windir, Kampfar, Lumsk ir Trollfest; Danijoje – Wuthering Heights, Svartsot; Farerų salose – Týr.

Šis žanras taip pat išpopuliarėjo ir už Skandinavijos ribų. Baltijos šalyse susbūrė folklorinio metalo grupės Metsatöll, Raud-Ants, ir Skyforger Rusijoje – Alkonost, Arkona ir Butterfly Temple. Kiti labiau atskiri pavyzdžiai – Bulgarijos grupė Balkandji, Italijos grupė Elvenking  ir Šveicarijos grupė Eluveitie. Folkearth yra tarptautinis folklorinio metalo projektas, apimantis daug atlikėjų iš įvairių Europos šalių.

Už Europos ribų folklorinis metalas yra pakankamai retas ir remiasi daugiasia skandinavų, keltų muzikos, o ne vietinėmis tradicijomis. Keletą šim žarui būdingų kūrinių yra atlikusi amerikiečių grupė Agalloch. Brazilijoje groja keltų metalo grupė Tuatha de Danann..

Taip pat skaitykite 
 Pagan metal
 :Kategorija:Folklorinio metalo atlikėjai

Šaltiniai 

Heavy Metal